ବାଲେଶ୍ୱର, ଅଗଷ୍ଟ ୨୯(ଲୋକାଲ ୱାୟାର): ପ୍ରଥମେ ଅମ୍ଫନ୍, ପରେ ପରେ କରୋନା ପାଇଁ ଲକଡାଉନ୍ ଓ ସପ୍ତାହନ୍ତ ସଟ୍ ଡାଉନ୍ । ଏହାପରେ ପୁଣି ବନ୍ୟା ବାଲେଶ୍ୱର ଜିଲ୍ଲା ବାଲିଆପାଳ ଓ ଭୋଗରାଇ ବ୍ଲକର ଲୋକମାନଙ୍କ ଖୁସି ଧୋଇ ନେଇଯାଇଛି ।
ଦୁଇ ବ୍ଲକର ଅନେକ ତଳିଆ ଅଞ୍ଚଳ ଗତ ୪ ଦିନ ହେବ ଜଳଘେରରେ ଥିଲେ ମଧ୍ୟ ସେମାନଙ୍କ ଦୁଃଖ ଶୁଣିବାକୁ ପ୍ରଶାସନର କେହି ପହଞ୍ଚିନାହାନ୍ତି ।
ଏସବୁ ଅଞ୍ଚଳରେ ହାତଗଣତି ଧନୀକ ଏବଂ ସରକାରୀ ଚାକିରିଆଙ୍କୁ ଛାଡ଼ି ଦେଲେ ଅନ୍ୟମାନେ କୃଷି ଉପରେ ନିର୍ଭରଶୀଳ ।
ଏବେ ବନ୍ୟା ସମୟରେ ସରକାରୀ ସହାୟତା ମିଳୁ ନଥିବାରୁ ସେମାନଙ୍କ ଭିତରେ ଅସନ୍ତୋଷ ବଢ଼ୁଛି । ମହାମାରୀ ସମୟରେ ସେମାନେ ବି ଚାକିରି ଆଶାରେ କେଉଁଆଡ଼େ ଯିବା ସମ୍ଭବ ନୁହେଁ ।
ପ୍ରଶାସନ ଏପରି ସମୟରେ ଲୋକଙ୍କୁ ସହାୟତା ନ କଲେ ଦଳୀୟ କର୍ମୀମାନେ ରାସ୍ତାକୁ ଓହ୍ଲାଇବେ ବୋଲି ଚେତାବନୀ ଦେଇଛନ୍ତି ବିଜେପି ବ୍ଲକ ନେତା ମୁରଲୀଧର ସାହୁ ।
ତୁରନ୍ତ ପ୍ରଶାସନ ଏ ଦିଗରେ ଦୃଷ୍ଟି ଦେବାକୁ ଦାବି ହୋଇଛି । ବାଲେଶ୍ୱର ସାଂସଦ ପ୍ରତାପ ଷଡ଼ଙ୍ଗୀ ଶୀଘ୍ର ଅଞ୍ଚଳକୁ ଗସ୍ତରେ ଆସୁଛନ୍ତି ।
ବାଲିଆପାଳ ବ୍ଳକ ଇକଡ଼ପାଳ ଗ୍ରାମର ଭୂପାଳ ଜେନା (୪୮) ଏବଂ ସଞ୍ଜୟ ଦଳେଇ (୩୦) ଦିନମଜୁରିଆ ଭାବେ ଘର ଚଳାନ୍ତି । କିନ୍ତୁ ଏବେ ସବୁ ଜମି ଜଳମଗ୍ନ ହୋଇଥିବାରୁ ସେମାନଙ୍କୁ କାମ ମିଳୁନାହିଁ ।
ଭୂପାଳଙ୍କ ପରିବାରେ ୬ଜଣ ଏବଂ ସଞ୍ଜୟଙ୍କ ପରିବାରରେ ୪ସଦସ୍ୟ ଅଛନ୍ତି । ଚାରିମାସ ଧରି ଲକ୍ ଡାଉନ ଏବଂ ସପ୍ତାହାନ୍ତ ସଟଡାଉନ ସେମାନଙ୍କ ରୋଜଗାରକୁ ବନ୍ଦ କରିଦେଇଛି ।
ଦୈନିକ ୨୫୦ ଟଙ୍କା ମଜୁରିରେ ମାସକୁ ଅତି ବେଶୀରେ ୨୦ ଦିନ କାମ ମିଳିଥିଲେ ମଧ୍ୟ ଏହା ପରିବାର ଚଳାଇବାକୁ ଯଥେଷ୍ଟ ନୁହେଁ ।
ସଞ୍ଜୟ କହିଛନ୍ତି, 'ମେ ମାସରେ ଜଣେ ପଡ଼ୋଶୀଙ୍କ ଠାରୁ ୯ ପ୍ରତିଶତ ସୁଧରେ ୩ହଜାର ଟଙ୍କା ଧାର ଆଣିଥିଲି । କିଛି ରୋଜଗାର କରି ୨ହଜାର ଟଙ୍କା ସୁଝିପାରିଛି ।
ସରକାରଙ୍କ ଠାରୁ ମିଳିଥିବା ୨୦ କିଲୋ ଚାଉଳ ଇତି ମଧ୍ୟରେ ଶେଷ ହୋଇଗଲାଣି । ଚାରି ଦିନର ବନ୍ୟା ଭିତରେ ମୋତେ କିଛି ବି ରିଲିଫ କି ଶୁଖିଲା ଖାଦ୍ୟ ମିଳିନାହିଁ ।
କାମଧନ୍ଦା ମିଳୁ ନଥିବାରୁ ବାଧ୍ୟ ହୋଇ ଜଣଙ୍କ ଠାରୁ ୫ କିଲୋ ଚାଉଳ ଧାର ଆଣିଛି ।' ସେହିପରି ଭୂପାଳ ମଧ୍ୟ ୪ ଦିନ ହେଲା କିଛି ବି ସରକାରୀ ରିଲିଫ ପାଇ ନଥିବା କହିଛନ୍ତି ।
ଯେଉଁମାନେ ବନ୍ୟା ଆସିବା ପୂର୍ବରୁ ଘର ଛାଡ଼ି ଚାଲି ଯାଇଥିଲେ ସେମାନଙ୍କୁ ରିଲିଫ ଓ ଶୁଖିଲା ଖାଦ୍ୟ ମିଳୁଛି । କିନ୍ତୁ ସେ ଘର ଛାଡ଼ି ଯାଇ ନଥିବା ବେଳେ ଜଳବନ୍ଦୀ ହୋଇ ବିନା ରିଲିଫରେ ଅଛନ୍ତି ।
ସୁବର୍ଣ୍ଣରେଖା ବନ୍ୟାରେ ବାଲିଆପାଳ ଓ ଭୋଗରାଇ ବ୍ଲକ ବହୁ ପ୍ରଭାବିତ ହୋଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
